CELEX: 32014R0634
Language: da
Date: 2014-06-13
Title: Kommissionens forordning (EU) nr. 634/2014 af 13. juni 2014 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår fortolkningsbidrag 21 fra International Financial Reporting Interpretations Committee  EØS-relevant tekst

14.6.2014   
            
            
               DA
            
            
               Den Europæiske Unions Tidende
            
            
               L 175/9
            
         KOMMISSIONENS FORORDNING (EU) Nr. 634/2014
   af 13. juni 2014
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår fortolkningsbidrag 21 fra International Financial Reporting Interpretations Committee
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev der vedtaget visse internationale standarder og fortolkninger, der eksisterede pr. 15. oktober 2008.
            
         
               (2)
            
            
               Den 20. maj 2013 udstedte International Accounting Standards Board fortolkningsbidrag 21 fra International Financial Reporting Interpretations Committee (IFRIC) Afgifter.
               
            
         
               (3)
            
            
               I forbindelse med anvendelsen af international regnskabsstandard 37 Hensættelser, eventualforpligtelser og eventualaktiver er der blevet udviklet forskellige former for praksis med hensyn til tidspunktet for en virksomheds indregning af en forpligtelse til at betale en afgift.
            
         
               (4)
            
            
               Formålet med IFRIC-fortolkningsbidrag 21 er at vejlede om passende regnskabsmæssig behandling af afgifter, der er omfattet af anvendelsesområdet for international regnskabsstandard 37, for at forbedre sammenligneligheden af årsregnskaber for brugerne.
            
         
               (5)
            
            
               Høringen af Den Tekniske Ekspertgruppe under European Financial Reporting Advisory Group bekræfter, at IFRIC-fortolkningsbidrag 21 opfylder de tekniske kriterier for vedtagelse som omhandlet i artikel 3, stk. 2, i forordning (EF) nr. 1606/2002.
            
         
               (6)
            
            
               Forordning (EF) nr. 1126/2008 bør derfor ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med Regnskabskontroludvalgets udtalelse —
            
         VEDTAGET DENNE FORORDNING:
   Artikel 1
   IFRIC-fortolkningsbidrag 21 Afgifter indsættes i bilaget til forordning (EF) nr. 1126/2008, jf. bilaget til denne forordning.
   Artikel 2
   Virksomhederne anvender IFRIC-fortolkningsbidrag 21 Afgifter senest fra den første dag i det førstkommende regnskabsår, der begynder den 17. juni 2014 eller derefter.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 243 af 11.9.2002, s. 1.
   
      (2)  Kommissionens forordning (EF) nr. 1126/2008 af 3. november 2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 (EUT L 320 af 29.11.2008, s. 1).
   
      BILAG
      INTERNATIONALE REGNSKABSSTANDARDER
      
         IFRIC 21   IFRIC-fortolkningsbidrag 21 Afgifter
         
          (1)
      
      KILDER
      
                  —
               
               
                  IAS 1
               
               
                  Præsentation af årsregnskaber
               
            
                  —
               
               
                  IAS 8
               
               
                  Anvendt regnskabspraksis, ændringer i regnskabsmæssige skøn og fejl
               
            
                  —
               
               
                  IAS 12
               
               
                  Indkomstskatter
               
            
                  —
               
               
                  IAS 20
               
               
                  Regnskabsmæssig behandling af offentlige tilskud og oplysning om andre former for offentlig støtte
               
            
                  —
               
               
                  IAS 24
               
               
                  Oplysning om nærtstående parter
               
            
                  —
               
               
                  IAS 34
               
               
                  Præsentation af delårsregnskaber
               
            
                  —
               
               
                  IAS 37
               
               
                  Hensatte forpligtelser, eventualforpligtelser og eventualaktiver
               
            
                  —
               
               
                  IFRIC 6
               
               
                  Forpligtelser opstået som følge af repræsentation på et særskilt marked — Affald af elektrisk og elektronisk udstyr
               
            BAGGRUND
      
               
                  1.
               
               
                  Offentlige myndigheder kan opkræve en afgift af en virksomhed. International Financial Reporting Interpretations Committee har modtaget anmodninger om vejledning i den regnskabsmæssige behandling af afgifter i årsregnskaberne for den virksomhed, der skal betale afgiften. Spørgsmålet vedrører, hvornår man skal indregne en forpligtelse til at betale en afgift, som behandles regnskabsmæssigt i overensstemmelse med IAS 37 Hensatte forpligtelser, eventualforpligtelser og eventualaktiver.
               
            ANVENDELSESOMRÅDE
      
               
                  2.
               
               
                  Dette fortolkningsbidrag omhandler den regnskabsmæssige behandling af en forpligtelse til at betale en afgift, hvis denne forpligtelse ligger inden for anvendelsesområdet for IAS 37. Det omhandler også den regnskabsmæssige behandling af en forpligtelse til at betale en afgift, når tidspunktet og beløbet er bestemt.
               
            
               
                  3.
               
               
                  Dette fortolkningsbidrag omhandler ikke den regnskabsmæssige behandling af de omkostninger, der følger af at indregne en forpligtelse til at betale en afgift. Virksomhederne bør anvende andre standarder, når de skal afgøre, om indregning af en forpligtelse til at betale en afgift medfører, at der opstår et aktiv eller en omkostning.
               
            
               
                  4.
               
               
                  I forbindelse med dette fortolkningsbidrag er en afgift en udgående strøm af ressourcer med økonomiske fordele, som offentlige myndigheder opkræver af virksomheder i henhold til lovgivningen (dvs. love og/eller bestemmelser), undtagen:
                  
                              a)
                           
                           
                              sådanne strømme af ressourcer, som er omfattet af andre standarder (f.eks. indkomstskat, som er omfattet af anvendelsesområdet for IAS 12 Indkomstskatter) og
                           
                        
                              b)
                           
                           
                              bøder eller andre sanktioner, der er pålagt for overtrædelser af lovgivningen.
                           
                        »Offentlige myndigheder« omfatter offentlige myndigheder, offentlige institutioner og tilsvarende lokale, nationale eller internationale myndigheder.
               
            
               
                  5.
               
               
                  En betaling foretaget af en virksomhed i forbindelse med anskaffelse af et aktiv eller levering af tjenester ifølge en kontrakt med en offentlig myndighed er ikke omfattet af definitionen af en afgift.
               
            
               
                  6.
               
               
                  Det kræves ikke, at virksomheder anvender dette fortolkningsbidrag på forpligtelser, som udspringer af emissionshandelsordninger.
               
            EMNER
      
               
                  7.
               
               
                  For at præcisere den regnskabsmæssige behandling af en forpligtelse til at betale en afgift omhandler dette fortolkningsbidrag følgende emner:
                  
                              a)
                           
                           
                              Hvad er den forpligtende begivenhed, der medfører indregning af en forpligtelse til at betale en afgift?
                           
                        
                              b)
                           
                           
                              Medfører økonomisk afhængighed af fortsat at kunne drive forretning i et fremtidigt regnskabsår en faktisk forpligtelse til at betale en afgift, der vil blive udløst af at drive forretning i det pågældende fremtidige regnskabsår?
                           
                        
                              c)
                           
                           
                              Indebærer going concern-princippet, at virksomheden har en aktuel forpligtelse til at betale en afgift, der vil blive udløst af at drive forretning i et fremtidigt regnskabsår?
                           
                        
                              d)
                           
                           
                              Opstår indregningen af en forpligtelse til at betale en afgift på et bestemt tidspunkt, eller opstår den under visse omstændigheder gradvist over tid?
                           
                        
                              e)
                           
                           
                              Hvad er den forpligtende begivenhed, der medfører indregning af en forpligtelse til at betale en afgift, der udløses, hvis en minimumsgrænse nås?
                           
                        
                              f)
                           
                           
                              Er principperne for indregning af en forpligtelse til at betale en afgift de samme i henholdsvis årsregnskabet og delårsregnskabet?
                           
                        
            KONSENSUS
      
               
                  8.
               
               
                  Den forpligtende begivenhed, der medfører en forpligtelse til at betale en afgift, er den aktivitet, der udløser betaling af afgiften som fastlagt i lovgivningen. Hvis, for eksempel, den aktivitet, der udløser betalingen af afgiften, er generering af indtægter i indeværende regnskabsår, og beregningen af den pågældende afgift er baseret på de indtægter, som blev genereret i et tidligere regnskabsår, er den forpligtende begivenhed for den pågældende afgift generering af indtægter i det indeværende regnskabsår. Generering af indtægter i det foregående regnskabsår er nødvendigt, men ikke tilstrækkeligt, for at skabe en aktuel forpligtelse.
               
            
               
                  9.
               
               
                  En virksomhed har ikke en faktisk forpligtelse til at betale en afgift, der vil blive udløst af at drive forretning i et fremtidigt regnskabsår, som følge af at virksomheden økonomisk set er tvunget til at fortsætte med at drive forretning i det fremtidige regnskabsår.
               
            
               
                  10.
               
               
                  Udarbejdelse af årsregnskaber under going concern-princippet indebærer ikke, at virksomheden har en aktuel forpligtelse til at betale en afgift, der vil blive udløst af at drive forretning i et fremtidigt regnskabsår.
               
            
               
                  11.
               
               
                  Forpligtelsen til at betale afgift indregnes gradvist, hvis den forpligtende begivenhed indtræffer over en periode (dvs. hvis aktiviteten, der udløser betaling af afgiften som fastlagt i lovgivningen, finder sted over en periode). Hvis f.eks. den forpligtende begivenhed er generering af indtægter over en periode, indregnes den tilsvarende forpligtelse, når virksomheden genererer disse indtægter.
               
            
               
                  12.
               
               
                  Hvis en forpligtelse til at betale en afgift udløses, når en vis minimumsgrænse er nået, skal den regnskabsmæssige behandling af den forpligtelse, der opstår, være i overensstemmelse med de principper, der er fastsat i punkt 8-14 i dette fortolkningsbidrag (navnlig punkt 8 og 11). Hvis f.eks. den forpligtende begivenhed er, at en minimumsaktivitetsgrænse nås (f.eks. et minimum af indtægter, omsætning eller produktion), indregnes den tilsvarende forpligtelse, når denne minimumsaktivitetsgrænse er nået.
               
            
               
                  13.
               
               
                  Virksomheder skal anvende de samme indregningsprincipper i delårsregnskabet, som de anvender i årsregnskabet. I delårsregnskabet skal en forpligtelse til at betale en afgift som følge heraf:
                  
                              a)
                           
                           
                              ikke indregnes, hvis der ikke er nogen aktuel forpligtelse til at betale afgiften ved udløbet af den pågældende delårsregnskabsperiode, og
                           
                        
                              b)
                           
                           
                              indregnes, hvis der er en aktuel forpligtelse til at betale afgiften ved udløbet af den pågældende delårsregnskabsperiode.
                           
                        
            
               
                  14.
               
               
                  En virksomhed skal indregne et aktiv, hvis den har forudbetalt en afgift, men endnu ikke har en aktuel forpligtelse til at betale denne afgift.
               
            
         (1)  »Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS med undtagelse af retten til at kopiere til personlig brug eller anden form for »fair dealing«. Yderligere oplysninger fås hos IASB på internetadressen www.iasb.org.«
      
      
         Tillæg A
         
            Ikrafttrædelsestidspunkt og overgang
         
         
            Dette tillæg er en integreret del af fortolkningsbidraget og har samme gyldighed som de øvrige dele af fortolkningsbidraget.
         
         
                     A1
                  
                  
                     En virksomhed skal anvende dette fortolkningsbidrag på årsregnskaber, der begynder den 1. januar 2014 eller derefter. Det er tilladt at anvende dem tidligere. Hvis en virksomhed anvender dette fortolkningsbidrag for et tidligere regnskabsår, skal den give oplysning herom.
                  
               
                     A2
                  
                  
                     Der skal redegøres for ændringer i regnskabspraksis, som hidrører fra den første anvendelse af dette fortolkningsbidrag, med tilbagevirkende kraft i overensstemmelse med IAS 8 Anvendt regnskabspraksis, ændringer i regnskabsmæssige skøn og fejl.